Urmareste Modifică dimensiunea fontului: Play

Bucureşti, 11 apr /Agerpres/ - Prim-vicepreşedintele PNL Ludovic Orban a anunţat că va merge luni, de la ora 15,00, la DNA, menţionând că nu ştie motivele pentru care a fost "convocat".



"Astăzi mă voi abate de la programul obişnuit, nu particip la nicio întâlnire cu alegătorii, nu particip la nicio emisiune, nu mă întâlnesc cu specialişti independenţi pentru finalizarea programului pentru bucureşteni, astăzi am aflat că trebuie să fac altceva. La ora 15,00 voi fi prezent la sediul DNA, unde am fost invitat. Aştept curios să aflu care sunt motivele pentru care am fost convocat", a scris Orban, pe Facebook. AGERPRES/(AS - autor: Mirela Bărbulescu, editor: Andreea Rotaru)